LAOAG CITY - Dagus nga inpaamiris ti Laoag-Philippine National Police ti maysa a Korean National kalpasan nga intim-og na ti ulo na kabayatan nga adda iti uneg ti pagbaludan ti PNP iti ciudad ti Laoag.
Nabigbig ti gangannaet a ni Kim Young Sy, sumangsango iti kaso nga estafa.
Ni Kim Young Sy ket inpakustodyar ti BID iti biang ti PNP Laoag para iti nakasagana nga isasango na ita nga aldaw iti arraignment ti kaso na iti Laoag Regional Trial Court.
Nupay kasta, kuna ni Police Superintendent Joefrey Gorospe, chief of Police ti Laoag, nga intim-og ti gangananet ti ulo na idi naiserreken iti pagbaludan.
Gapu iti napasamak, nagpatnag a sinipsiputan dagiti pulis ken dagiti taga Imigrasyon ti nasao a gangannaet kabayatan a nakakulong.
ilo_Latn ilo_Latn ilo_Latn ilo_Latn ilo_Latn